si C. PLIN1I HIST. NAT. LIB. III 



Narbonensis provinciae. 



V. 4- Narbonensis provincia appellatur pars Gallia- 

 rum, qu interno mari adluitur, Braccata ante dicta, 

 amne Varo ab Italia discreta , Alpiumque vel saluberri- 

 mis Romano imperio jugis. A reliqua vero Gallia latere 

 septemtrionali , monlibus Gebenna et Jura : agrorum 

 cultu , virorum , morumque dignatione , amplitudine 

 opum, nulli provinciarum postferenda, breviterque Italia 

 verius quam provincia. In ora regio Sardonum, intusque 

 Consuaranorum. Flumina : Tecum, Vernodubrum. Op- 

 pida : Illiberis, magnae quondam urbis tenue vestigium : 

 Ruscino , Latinorum. Flumen Atax e Pyreno Rubren- 

 sem permeans lacum : Narbo Martius, Decumanorum 

 colonia, xn m pass. a mari distans. Flumina : Arauris, 

 Liria. Oppida de cetero rara, praejacentibus stagnis : 

 Agatha quondam Massiliensium , et regio Volcarum 

 Tectosagum : atque ubi Rhoda Rhodiorum fuit , unde 

 dictus multo Galliarum fertilissimus Rhodanus amnis , 

 ex Alpibus se rapiens per Lemannum lacum, segnem- 

 que deferens Ararim , nec minus seipso torrentes Isa- 

 ram, et Druentiam. Libica appellantur duo ejus ora mo- 

 dica : ex his alterumHispaniense, alterum Metapinum : 

 tertium, idemque amplissimum , Massalioticum. Sunt 

 auctores, et Heraclcam oppidum inostio Rhodani fuisse. 



